CELEX: 62012CN0299
Language: da
Date: 2012-06-18 00:00:00
Title: Sag C-299/12: Anmodning om præjudiciel afgørelse indgivet af Nejvyšší správní soud (Den Tjekkiske Republik) den 18. juni 2012 — GREEN — SWAN PHARMACEUTICALS CR, a.s. mod Státní zemědělská a potravinářská inspekce

8.9.2012   
            
            
               DA
            
            
               Den Europæiske Unions Tidende
            
            
               C 273/6
            
         Anmodning om præjudiciel afgørelse indgivet af Nejvyšší správní soud (Den Tjekkiske Republik) den 18. juni 2012 — GREEN — SWAN PHARMACEUTICALS CR, a.s. mod Státní zemědělská a potravinářská inspekce
   (Sag C-299/12)
   2012/C 273/09
   Processprog: tjekkisk
   
      Den forelæggende ret
   
   Nejvyšší správní soud
   
      Parter i hovedsagen
   
   
      Sagsøger: GREEN — SWAN PHARMACEUTICALS CR, a.s.
   
      Sagsøgt: Státní zemědělská a potravinářská inspekce
   
      Præjudicielle spørgsmål
   
   
               1)
            
            
               Er følgende sundhedsanprisning: »Præparatet indeholder også calcium og vitamin D3, som hjælper med at nedsætte risikoen for at udvikle osteoporose og brud«, en anprisning af en reduceret risikofaktor for sygdom i den i artikel 2, stk. 2, nr. 6), i forordning (EF) nr. 1924/2006 af 20. december 2006 om ernærings- og sundhedsanprisninger af fødevarer (1), som ændret ved Kommissionens forordning (EU) nr. 116/2010 (2) af 9. februar 2010, omhandlede forstand, selv om det ikke er udtrykkeligt antydet i denne anprisning, at indtagelsen af dette præparat i betydelig grad reducerer en risikofaktor for udvikling af nævnte sygdom?
            
         
               2)
            
            
               Omfatter begrebet varemærker og handelsbetegnelser i den i artikel 28, stk. 2, i forordning (EF) nr. 1924/2006 af 20. december 2006 om ernærings- og sundhedsanprisninger af fødevarer, som ændret ved Kommissionens forordning (EU) nr. 116/2010 af 9. februar 2010, omhandlede forstand, også en kommerciel meddelelse på produktets emballage?
            
         
               3)
            
            
               Skal overgangsbestemmelsen i artikel 28, stk. 2, i forordning (EF) nr. 1924/2006 af 20. december 2006 om ernærings- og sundhedsanprisninger af fødevarer, som ændret ved Kommissionens forordning (EU) nr. 116/2010 af 9. februar 2010, fortolkes som en henvisning til (alle) fødevarer, der fandtes inden den 1. januar 2005, eller til fødevarer, som er forsynet med et varemærke eller handelsbetegnelser, og som fandtes i den form før den nævnte dato?
            
         
      (1)  Europa-Parlamentets og Rådets forordning (EF) nr. 1924/2006 af 20.12.2006 om ernærings- og sundhedsanprisninger af fødevarer (EUT 2006 L 404, s. 9).
   
      (2)  Kommissionens forordning (EU) nr. 116/2010 af 9.2.2010 om ændring af Europa-Parlamentets og Rådets forordning (EF) nr. 1924/2006 for så vidt angår listen over ernæringsanprisninger (EUT L 37, s. 16).